Атеатралтә студиа “Арлекино” инанагӡо ашықәсҿыцтәи аспектакль аҳҭнықалақь аҿы имҩаҧысит
Аҟәа. Ҧхынҷкәын 30. Аҧсныпресс. Аҧсны Ахада Рауль Ҳаџьымба Аҟәатәи ацхыраагӡатә школ аҿы еиҿкаау атеатралтә студиа “Арлекино” инанагӡоз аспектакль даҭааит. Абри атәы аанацҳауеит Аҳәынҭқарра Ахада иофициалтә саит.
Амузыкатә спектакль “Аҵаа аҳкәажә” Аҟәа ақалақь Ахадара аҵарадырра аҟәшеи Атеатралтә студиа “Арлекино”, ахореографиатә ансамбльқәа “Абырфын”, ”Планета детства” ацхыраарала иқәыргылоуп.
Аусмҩаҧгатә аиҿкааҩцәа Рауль Ҳаџьымба ашкол иаиҭо афинанстә цхырааразы ҭабуп ҳәа иарҳәеит.